BTS ตั้ง 10 บ.ย่อย ลุยธุรกิจบริหารจัดการอาหาร-เครื่องดื่ม
BTS ตั้ง 10 บ.ย่อย ลุยธุรกิจบริหารจัดการอาหาร-เครื่องดื่ม
8 ต.ค. 2561

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ระบุว่า ในวันนี้ (5 ต.ค.) บริษัทได้จัดตั้งบริษัทย่อยใหม่จำนวน 10 บริษัท เพื่อประกอบธุรกิจบริหารจัดการในธุรกิจเกี่ยวกับอาหารและเครื่องดื่ม ซึ่งรวมถึงธุรกิจร้านอาหารและธุรกิจอื่น ๆ ที่เกี่ยวข้อง โดยแบ่งเป็น บริษัทย่อย 3 บริษัท ได้แก่ บริษัท เทอร์เทิล 1 จำกัด ,บริษัท เทอร์เทิล 2 จำกัด และบริษัท เทอร์เทิล 3 จำกัด  มีทุนจดทะเบียนแห่งละ 20 ล้านบาท โดยมีบริษัท เทอร์เทิล ทเวนตี้ทรี จำกัด ซึ่งเป็นบริษัทย่อยของ BTS ถือหุ้นในสัดส่วน 100%
ขณะที่บริษัทย่อย 7 บริษัท ได้แก่ บริษัท เทอร์เทิล 4 จำกัด ,บริษัท เทอร์เทิล 5 จำกัด ,บริษัท เทอร์เทิล 6 จำกัด ,บริษัท เทอร์เทิล 7 จำกัด ,บริษัท เทอร์เทิล 8 จำกัด  ,บริษัท เทอร์เทิล 9 จำกัด และ บริษัท เทอร์เทิล 10 จำกัด มีทุนจดทะเบียนแห่งละ 1 ล้านบาท โดยมีบริษัท เทอร์เทิล ทเวนตี้ทรี จำกัด  ถือหุ้นในสัดส่วน 100%